**Բեցի Ակերշլութ-Բերգ** (նորվ.՝ Betzy Akersloot-Berg, դեկտեմբերի 16, 1850(1850-12-16)[…], Aurskog, Էուրսքուգ-Հյելան, Ակերսհուս, Նորվեգիա - դեկտեմբերի 18, 1922(1922-12-18)[…], Վլիլանդ, Հյուսիսային Հոլանդիա, Նիդերլանդներ), նորվեգացի ծովանկարիչ և բնանկարիչ։ Կարիերայի մեծ մասն անցկացրել է նիդերլանդական Վլիլանդ համայնքում։

Կենսագրություն
--------------

Բեցին ծնվել է Աքերսհուսում գտնվող Աուրսկոգ գյուղում՝ կալվածատերերի ընտանիքում։ Հայրը Կասպեր Քրիստիանսեն Բերգն էր (1828-1914), մայրը՝ Բերթա Նորդբայը (1829-1912)։ Ավելի ուշ նրանք տեղափոխվեցին Քրիստիանա (այժմյան Օսլո), որտեղ հայրը դարձավ գործարար։

### Գործունեություն

Սկզբում Բեցին աշխատում էր որպես բուժքույր, հետո որպես համակցված բուժքույր և միսիոներ Ֆինմարքում։ Այդուհանդերձ, նա զգում էր, որ կապված է նկարչությանը և որոշեց հաճախել Արհեստի և արվեստի արդյունաբերության նորվեգական ազգային ակադեմիա (*Statens håndverks- og kunstindustriskole*), որտեղ սովորում էր Վիլհելմ վոն Հաննոյի և Ֆրից Թալոույի հետ։ Ավելի ուշ աշխատեց Օտտո Սինդինգի հետ և հետևեց նրան, երբ վերջինս տեղափոխվեց Մյունխեն։

Բեցի Ակերշլութ-Բերգի ստորագրությունը
Դեպի Վիեննա կատարած ուղևորության ժամանակ Բեցին տեսավ նիդերլանդական նկարիչ Հենդրիկ Վիլեմ Մեսդագի որոշ աշխատանքները, ինչը մեծ ազդեցություն ունեցավ նրա վրա։ 1885 թվականին Բեցին հնարավորություն ունեցավ հանդիպել նրան և կնոջը, ինչը դրդեց նրանց միասին աշխատել Հաագայում։ Բեցին մտերմացավ Հենդրիկի կնոջ՝ Սիենտե վան Հութենի հետ, ով նկարեց Բեցիի դիմանկարը։ 1890 թվականին նա Փարիզում կարճ ժամանակով աշխատել է Պիեռ Պյուվի դը Շավանի հետ։

Նրանց միջոցով Բեցին հանդիպեց Հովելակենի նախկին քաղաքապետ Գուսվինուս Ջերարդուս Ակերսլութի հետ (1843-1929), ով վերջերս կորցրել էր կնոջը։ 1893 թվականին նրանք ամուսնացան։ Երեք տարի անց տեղափոխվեցին Օսթ-Վլիլենդ, որտեղ գնեցին քաղաքի ամենահին տունը և ի պատիվ ծովակալ Կորնելիս Թրոմփի անվանեցին «Tromp's Huys»: Թեև Բեցին մեկուսացած էր, սակայն յուրաքանչյուր ամառ ճամփորդում էր և հնարավորություն ունենում ցուցահանդեսների մասնակցել Եվրոպայում։ Նա եղել է ինչպես Նորվեգիայի, այնպես էլ Եվրոպական այլ ծովափնյա համայնքներում ծովանկարներ անելու նպատակով։ Նկարելուն զուգահեռ Բեցին հաճախում էր կիրակնօրյա դպրոց և աղջիկների համար նախատեսված կարուձի խմբակ։ Այնտեղ մնացել է մինչև իր մահը՝ 1922 թվականը
:

1956 թվականին «Tromp's Huys»-ը դարձավ թանգարան։ Բեցիի շուրջ 300 աշխատանքների մեծ մասը պահվում է այնտեղ և պարբերաբար ուղարկվում ցուցահանդեսների, այդ թվում՝ 1992 թվականին Նորդելեկ Սխեպվարտմյուզեեմ թանգարան։ Նրա աշխատանքները ցուցադրվել են նաև 1996 թվականին Աուրսկոգի հատուկ ցուցահանդեսում և Նորդկապմուսեետում՝ Հոննինգսվոգի մոտ, որտեղ Բեցին աշխատել է Սեմիի հետ (2004)։

Ընտրյալ նկարներ
---------------

* Ափամերձ բնապատկեր ՆորվեգիայումԱփամերձ բնապատկեր Նորվեգիայում
* ԳերեզմանոցԳերեզմանոց
* Օսթ-ՎլիլենդՕսթ-Վլիլենդ
* ԼոֆոտենԼոֆոտեն
* Հյուսիսային ծովՀյուսիսային ծով

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  Betzy Rezora Berg — 2009.
3. 1 2  Betzy Rezora Berg // *Benezit Dictionary of Artists* — OUP, 2017. — ISBN 978-0-19-977378-7 — doi:10.1093/BENZ/9780199773787.ARTICLE.B00016965
4. 1 2  KulturNav — 2015.
5. 1 2 3 4 5  Marloes Huiskamp (2014 թ․ հունվարի 13). "Berg, Betzy Rezora (1850-1922)". huygens.knaw.nl. Retrieved December 1, 2017.
6. 1 2 3  Tone Skedsmo. Betzy Akersloot-Berg Norsk Kunstnerleksikon
7. ↑  Thera Coppens. "Betzy Akersloot Berg op Vlieland". Museumtijdschrift Vitrine. Retrieved December 1, 2017.
8. ↑  "Marinemaler Betzy Akersloot-Berg". Universitetet i Tromsø. Retrieved December 1, 2017.
9. ↑  "Betzy Akersloot-Berg in Tromp's Huys". WaddenMuseum. 2015 թ․ մայիսի 14. Արխիվացված է the original 2017 թ․ դեկտեմբերի 24-ին. Retrieved December 1, 2017.

Գրականություն
-------------

* Marian Douma and Maartje de Haan, *Olieverf, penselen en zeewater: de schildersvrienden Betzy Akersloot-Berg, Hendrik Willem Mesdag en Sientje Mesdag-van Houten*, Zwolle, 2010 90-8910-183-7
* Brit Bell, *Betzy Akersloot-Berg, 1850-1922: zeeschilderes*, Franeker, 2000 90-519-4203-6
* Anne Aaserud & Caroline Serck-Hanssen: Nordnorske bilder og bildet av Nord-Norge. Tromsø: Nordnorsk Kunstmuseum, 2002.

Արտաքին հղումներ
----------------

|  |  |
| --- | --- |
|  | Բեցի Ակերշլութ-Բերգ Վիքիպահեստում |

* Museum Tromp's Huys Official website